Λίμνη Βεγορίτιδα

μικρογραφία|Λίμνη Βεγορίτιδα. Τοπίο απαράμιλλης ομορφιάς!
Η **λίμνη Βεγορίτιδα** είναι λίμνη της Μακεδονίας, και η τρίτη μεγαλύτερη λίμνη σε έκταση της Ελλάδας (μετά την Τριχωνίδα και την Βόλβη). Έχει έναν υπερτοπικό χαρακτήρα, καθώς διοικητικά ανήκει στους νομούς Πέλλας και Φλώρινας και στους Δήμους Αμυνταίου και Έδεσσας. Περιβάλλεται από τα όρη Βέρνο, Βόρας και Βέρμιο και αποτελεί το χαμηλότερο σημείο του συμπλέγματος των λιμνών Ζάζαρης, Χειμαδίτιδας και Πετρών, των οποίων δέχεται τα νερά μέσα από σύστημα διωρύγων και σήραγγας. Κοντά της  η κωμόπολη Άρνισσα  του Δήμου Έδεσσας κι ο οικισμός του Αγίου Παντελεήμονα του Δήμου Αμυνταίου.

## Μεγέθη
Η λίμνη έχει έκταση 54,31 τ.χλμ., μέγιστο μήκος 14,8 τ.χλμ., μέγιστο πλάτος 6,9 τ.χλμ., μέγιστο βάθος 70 μ. και βρίσκεται σε υψόμετρο 540 μ.

## Ιστορία
αριστερά|μικρογραφία|300x300εσ|Κύκνοι στη Βεγορίτιδα
Μαζί με τις άλλες λίμνες της περιοχής αποτέλεσε σημαντικό παραγωγικό πυρήνα, γύρω από τον οποίο αναπτύχθηκαν οικισμοί από την πρώιμη αρχαιότητα. Αυτό τεκμηριώνεται από τυχαία, επιφανειακά ευρήματα αν και μέχρι στιγμής δεν έχει προωθηθεί συστηματική αρχαιολογική έρευνα. Πέρα από τη στενά παραγωγική της σημασία αποτελούσε και εξακολουθεί να αποτελεί ένα τόπο ιδιαίτερου φυσικού κάλλους που προσέλκυε έναν σημαντικό αριθμό επισκεπτών, αποκτώντας με τον τρόπο αυτό μια νέα παραγωγική σημασία σε ένα δεύτερο επίπεδο.

## Χλωρίδα
αριστερά|μικρογραφία|Σουμάκι (Rhus coriaria) κατά την περίοδο καρποφορίας στις ακτές της λίμνης Βεγορίτιδας
Αρκετά κοινό στις ακτές της λίμνης είναι το σουμάκι (Rhus coriaria).

## Πανίδα
Οι απόκρημνες όχθες της αποτελούν ιδανικό καταφύγιο για πλήθος άγριων πουλιών, όπως οι ασπροπάπηδες, οι αετογερακίνες, καθώς και για το παγκοσμίως απειλούμενο κιρκινέζι και έχει χαρακτηρισθεί ως Περιοχή Κοινοτικού Ενδιαφέροντος στο Ευρωπαϊκό Οικολογικό Δίκτυο Natura 2000. Η λίμνη αποτελεί ιδανικό ψαρότοπο με συνηθέστερα είδη το γριβάδι, τον κορήγονο, τις τούρνες, τις πλατίκες, τους γουλιανούς και τα τσιρόνια.

## Οικισμοί κοντά στην Βεγορίτιδα
Στο τμήμα της λίμνης που ανήκει στον δήμο Έδεσσας τα χωριά που βρίσκονται κοντά στη λίμνη είναι, η Άρνισσα (στην βορειοανατολική όχθή της λίμνης), η Περαία (στην ανατολική όχθη της λίμνης), ο Νέος Άγιος Αθανάσιος και ο Άγιος Αθανάσιος, ενώ στο τμήμα της λίμνης που ανήκει στον δήμο Αμυνταίου τα χωριά Άγιος Παντελεήμονας (στις δυτική όχθη της λίμνης), Βεγόρα (στη νοτιοδυτική όχθη της λίμνης).

## Φωτογραφίες

Αρχείο:Ostrovsko Ezero.jpg|Η λίμνη Βεγορίτιδα, σε φωτογραφία του 1916.
Αρχείο:Vegoritis.jpg|Η λίμνη Βεγορίτιδα από κοντινή λήψη.
Αρχείο:Vegoritida02.jpg|Πλωτή καλύβα στη Βεγορίτιδα, κοντά στο χωριό Άρνισσα.
Αρχείο:Vegoritida04.jpg|Η λίμνη Βεγορίτιδα το χειμώνα
Αρχείο:Vegoritida05.jpg|Η Βεγορίτιδα, στην διαδρομή Άρνισσα-Αμύνταιο.
Αρχείο:Patele.jpg|Άποψη της λίμνης, από το χωριό Άγιος Παντελεήμονας.
Αρχείο:Lake Vegoritida (Greek- Λίμνη Βεγορίτιδα, Limni Vegoritida).jpg|Άποψη της λίμνης, από το όρος Βόρας
Αρχείο:Chegan ot Kajmakchalan.jpg|Άποψη της λίμνης, από το όρος Βόρας, και στο βάθος τα χωριά Άγιος Αθανάσιος και Νέος Άγιος Αθανάσιος
Αρχείο:See Griechenland.jpg|Ακτή της λίμνης
Αρχείο:Vegoritida-See110.jpg|Ακτή της λίμνης, κοντά στο χωριό Περαία
Αρχείο:Vegoritida-See.jpg|Ακτή της λίμνης, στο χωριό Άγιος Παντελεήμονας.


## Εξωτερικοί σύνδεσμοι

* Ιστοσελίδα για την λίμνη Βεγορίτιδα 

Βεγορίτιδα